Γαρίδες με μανέστρα από το Άγιο Όρος
Το δικό μας ριζότο: η μανέστρα μαλακώνει, σιγομαγειρεύεται και φουσκώνει απαλά, παραμένοντας ζουμερή και χυλωμένη. Οι γαρίδες απογειώνουν το πιάτο.
1/2 κιλό μανέστρα ψιλή, 3 πιπεριές, ψιλοκομμένες (πράσινη, κέρατο, Φλωρίνης), 2 ξερά κρεμμύδια, ψιλοκομμένα, 6-7 ώριμες ντομάτες, τριμμένες, 1/2 κιλό γαρίδες καθαρισμένες, 20 γαρίδες με το κέλυφος, καλά πλυμένες, 200 ml ελαιόλαδο, ελάχιστο κύμινο, αλάτι, μαυροπίπερο
Για να φτιάξουμε γαρίδες με μανέστρα, η διαδικασία είναι η εξής: Στον ταβά ή σε μια φαρδιά κατσαρόλα ζεσταίνουμε το λάδι σε χαμηλή φωτιά και σοτάρουμε τα κρεμμύδια για 10-15 λεπτά, μέχρι να μαραθούν.Προσθέτουμε τις πιπεριές και συνεχίζουμε το σοτάρισμα για 1-2 λεπτά, ανακατεύοντας.Ρίχνουμε τη μανέστρα, ξανά ανακατεύουμε για 1 λεπτό και συμπληρώνουμε τρία ποτήρια ζεστό νερό.Δυναμώνουμε τη φωτιά και μαγειρεύουμε για 15 λεπτά, ανακατεύοντας τακτικά.Προσθέτουμε τις ντομάτες, αλατοπίπερο, χαμηλώνουμε τη φωτιά και ανακατεύουμε μέχρι να μαλακώσει η μανέστρα και να χυλώσει το φαγητό.Προσθέτουμε τις καθαρισμένες γαρίδες καιτο κύμινο, ανακατεύουμε ελαφρώς και μαγειρεύουμε για 6-7 λεπτά.Βάζουμε και τις υπόλοιπες γαρίδες, αραδιάζοντάς τες ομοιόμορφα.Χαμηλώνουμε ακόμη περισσότερο τη φωτιά στο ελάχιστο και σιγομαγειρεύουμε για 3 λεπτά.Σβήνουμε τη φωτιά, σκεπάζουμε με το καπάκι και αφήνουμε για 5 λεπτά να φουσκώσει καλά η μανέστρα. Είμαστε έτοιμοι να σερβίρουμε.
Γαρίδες,Κριθαράκι,Λαχανικά,Νηστίσιμα